Српски језик и књижевност

Наставна област: Међуратна и ратна књижевност

Наставна јединица: Међуратна и ратна књижевност – обнављање градива

Час ће имати за циљ обнављање, проширивање и евалуацију знања.

Размисли и пронађи одговоре на следећа питања:

1. Шта обухвата појам авангардне књижевности?

2. Како Први светски рат утиче на дела стварана у овом периоду?

3. Зашто смо помињали острво Крф говорећи о овој књижевној епохи?

4. Које три књижевне струје су најдоминантније на јужнословенским просторима?

5. Наведи одлике експресионизма у нашој књижевности и повежи га са појмом суматраизам.

6. Наведи одлике надреализма у јужнословенским књижевностима.  
7. Које су основне идеје и циљеви аутора који стварају социјалну књижевност?

8. Утврди значење појмова, пре свега, књижевнотеоријских: дефетизам, перифраза, слободан стих, песма у прози, анафора, херметичност, парадокс, оксиморон...

9. Подсети се саджаја и основних идеја дела Д. Васиљева, М. Црњанског, М. Настасијевића, Р. Петровића, О. Давича, Т. Ујевића и „Ex Ponta“ И. Андрића.

10. Међу обрађенима одабери дело које ти се највише свидело и објасни зашто.  
  
11. Пронађите мотиве и идеје које повезују ова књижевна дела.   
 Можете их повезати и са делима која смо обрађивали током ранијих периода или претходних школских година.

12. Издвој дело/дела за која сматраш да су и данас актуелна.